หุ้นบลูชิพพยุง SET ปิดเช้าบวก 2 จุด แวลู่หนาแน่น 4.82 หมื่นลบ. ลุ้นบ่ายวิ่งต่อทะลุ 1,500!
หุ้นบลูชิพพยุง SET ปิดเช้าบวก 2 จุด แวลู่หนาแน่น 4.82 หมื่นลบ. ลุ้นบ่ายวิ่งต่อทะลุ 1,500! โดยดัชนีช่วงเช้าปิดที่ระดับ 1,498.60 จุด เพิ่มขึ้น 1.82 จุด หรือ 0.12% มูลค่าการซื้อขาย 4.82 หมื่นล้านบาท
1 มี.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,498.60 จุด เพิ่มขึ้น 1.82 จุด หรือ 0.12% มูลค่าการซื้อขาย 4.82 หมื่นล้านบาท 
10 หุ้นดันดัชนีเช้านี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้เคลื่อนไหวในแดนลบเป็นส่วนใหญ่สวนทางตลาดหุ้นในภูมิภาคเอเชียที่ต่างปรับตัวขึ้นมาเช่นเดียวกับดาวโจนส์ฟิวเจอร์สที่เคลื่อนไหวในแดนบวก ตอบรับสภาผู้แทนราษฎรสหรัฐอนุมัติร่างกฎหมายเยียวยาผลกระทบจากโรคโควิด-19 วงเงิน 1.9 ล้านล้านดอลลาร์แล้ว
แต่ทั้งนี้ตลาดบ้านเราปรับตัวลงแต่ไม่มากเป็นการชดเชยช่วงที่ปิดทำการในวันมาฆบูชาเมื่อวันศุกร์ที่ผ่านมาที่ตลาดต่างประเทศต่างปรับตัวลงแรงจากความกังวลอัตราผลตอบแทนพันธบัตร (Bond yield) สหรัฐปรับตัวขึ้นสูง
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงแกว่งตัวคล้ายช่วงเช้า พร้อมให้แนวรับ 1,485 จุด ส่วนแนวต้าน 1,500 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STA   มูลค่าการซื้อขาย   4,039.06 ล้านบาท  ปิดที่  52.50 บาท ลดลง  1.50 บาท
OR    มูลค่าการซื้อขาย   2,986.43 ล้านบาท  ปิดที่  29.25 บาท ลดลง  0.25 บาท
STGT  มูลค่าการซื้อขาย   2,453.89 ล้านบาท  ปิดที่  40.25 บาท เพิ่มขึ้น 1.75 บาท
PTT   มูลค่าการซื้อขาย   1,523.28 ล้านบาท  ปิดที่  40.25 บาท เพิ่มขึ้น 0.25 บาท
CPALL มูลค่าการซื้อขาย   1,357.08 ล้านบาท  ปิดที่  60.00 บาท เพิ่มขึ้น 0.50 บาท